**I n f o r m á c i a**

**o stave miestnych komunikácií III. a IV. triedy na území mestskej časti**

**po zimnom období a návrh na odstránenie závad**

Informácia o stave miestnych komunikácií III. a IV. triedy na území Mestskej časti Bratislava – Podunajské Biskupice s návrhom na odstránenie závad bola ostatný raz predložená na rokovanie MiZ dňa 24. apríla 2018 formou informácie.

 Mestská časť vykonáva správu a údržbu na komunikáciách III. triedy v dĺžke 28,8 km a na komunikáciách IV. triedy – čo sú spravidla chodníky, v dĺžke 38,5 km. Ďalšie plochy, ktoré sú v starostlivosti mestskej časti ako parkoviská, námestia a ostatné spevnené plochy, ktoré tvoria rozlohu 169 230 m2.

 V rozpočte MČ na rok 2019 boli schválené bežné výdavky na opravu a údržbu MK III. a IV. triedy vo výške 80 000,00 Eur.

Za ostatné roky sa v mestskej časti výrazne vylepšil technický stav komunikácií v správe mestskej časti, kde vďaka II. etape budovania kanalizácie, dotácií BSK na opravu komunikácií a v neposlednom rade z rozpočtov mestskej časti sa rekonštruovali celé úseky povrchov vozoviek, ako aj v značnej miere celé povrchy chodníkov v časti Medzi jarkami a Pôvodnej obce, kde prebehla rekonštrukcia chodníkov, na ktorých sa nachádzali betónové kocky.

Zmluvný vzťah na opravu komunikácií so spoločnosťou SKANSKA končí v mesiaci jún 2019, kde pred ukončením zmluvy mestská časť vypíše verejné obstarávanie na daný predmet zákazky a po ukončení procesu verejného obstarávania a podpise zmluvy s úspešným uchádzačom budeme pokračovať v realizácii bežných oprav na vozovkách, resp. chodníkoch.

Pracovníci referátu ŽP,OaCH tunajšieho miestneho úradu vykonali v mesiaci marec tohto roku obhliadku stavu komunikácií v správe mestskej časti. Na komunikáciách v správe mestskej časti sme nezaznamenali vážnejšie poruchy v dôsledku opotrebovania vozovky, evidujeme sieťové rozpady, výtlky, prepady ako vo vozovke, tak na chodníkoch, ktoré budú predmetom jednak bežných opráv miestnych komunikácií, resp. celoplošných rekonštrukcií miestnych komunikácií pre tento kalendárny rok.

Referát ŽP,OaCH v súčinnosti s referátom konc. rozvoja a EU fondov miestneho úradu po vyhodnotení jednotlivých podnetov spracuje súťažné podklady pre vypísanie verejného obstarávania na predmet zákazky „rekonštrukcia miestnych komunikácií III. a IV. triedy v správe mestskej časti“, kde po ukončení verejného obstarávania a podpisu zmluvy s úspešným uchádzačom pristúpime k rekonštrukčným prácam na vozovkách a chodníkoch v správe mestskej časti.

Koncepcia údržby a opráv komunikácií v správe mestskej časti sa v roku 2019 nebude vymykať koncepcii z predchádzajúcich rokov. Opravy budú prevažne pozostávať z technologického postupu, teda rezania (frézovanie) asfaltu, odstránenia živičného krytu, odstránenie hmoty, nečistôt, penetrácia asfaltovým postrekom a pokládka asfaltobetónovej zmesi so zhutnením valcom, resp. vibračnou doskou. V prípade existujúcich výtlkov na vozovkách, ktoré sú zaradené na celoplošnú rekonštrukciu sa výtlky budú dočasne riešiť netechnologickým spôsobom, t. j. zaplnenie výtlku asfaltovou zmesou s následným zhutnením.

spracoval: **v. r.** **Ing. Eduard Vandriak**

 poverený vedením

 referátu ŽP,OaCH